CELEX: 62018CN0021
Language: fi
Date: 2018-01-11 00:00:00
Title: Asia C-21/18: Ennakkoratkaisupyyntö, jonka Svea hovrätt – Patent- och marknadsöverdomstolen (Ruotsi) on esittänyt 11.1.2018 – Textilis Ltd ja Ozgur Keskin v. Svenskt Tenn Aktiebolag

12.3.2018   
            
            
               FI
            
            
               Euroopan unionin virallinen lehti
            
            
               C 94/13
            
         Ennakkoratkaisupyyntö, jonka Svea hovrätt – Patent- och marknadsöverdomstolen (Ruotsi) on esittänyt 11.1.2018 – Textilis Ltd ja Ozgur Keskin v. Svenskt Tenn Aktiebolag
   (Asia C-21/18)
   (2018/C 094/16)
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Svea hovrätt – Patent- och marknadsöverdomstolen
   
      Pääasian asianosaiset
   
   
      Valittajat: Textilis Ltd ja Ozgur Keskin
   
      Vastapuoli: Svenskt Tenn Aktiebolag
   
      Ennakkoratkaisukysymykset
   
   
               1)
            
            
               Onko yhteisön tavaramerkistä annetun neuvoston asetuksen (EY) N:o 207/2009 ym. muuttamisesta 16.12.2015 annetun Euroopan parlamentin ja neuvoston asetuksen (EU) 2015/2424 (1) 4 artiklaa tulkittava siten, että tuomioistuimen on sovellettava 7 artiklan 1 kohdan e alakohdan iii alakohdan uutta sanamuotoa arvioidessaan mitättömyyttä (tavaramerkkiasetuksen 52 artiklan 1 kohdan a alakohdan mukaisesti) 23.3.2016 jälkeen, eli kun muutos on tullut voimaan, vaikka asiassa on vaadittu mitättömyyden vahvistamista kanteella, joka on nostettu ennen kyseistä päivämäärää, eli kanne koskee tavaramerkkiä, joka on rekisteröity ennen tätä päivämäärää?
            
         
               2)
            
            
               Onko tavaramerkkiasetuksen 7 artiklan 1 kohdan e alakohdan iii alakohtaa – sellaisena kuin sitä sovelletaan – tulkittava siten, että sen soveltamisalaan kuuluu tunnusmerkki, joka muodostuu kaksiulotteisen tavaran kaksiulotteisesta kuvauksesta, esimerkiksi kankaasta, joka on koristeltu kyseessä olevalla tunnusmerkillä?
            
         
               3)
            
            
               Jos vastaus toiseen kysymykseen on myöntävä, minkä periaatteiden mukaisesti tavaramerkkiasetuksen 7 artiklan 1 kohdan e alakohdan iii alakohdan sanamuotoa ”merkkejä, jotka muodostuvat yksinomaan tavaran arvoon olennaisesti vaikuttavasta muodosta (tai muusta ominaisuudesta)” on tulkittava tilanteessa, jossa rekisteröinti koskee useita tavaraluokkia ja tavaroita ja tunnusmerkki voidaan panna tavaroihin eri tavoin? Onko arviointi tehtävä objektiivisempien/yleisempien perusteiden mukaan, esimerkiksi sen perusteella, miltä merkki näyttää ja miten se voidaan panna erilaisiin tavaroihin, eli ottamatta huomioon sitä, miten tavaramerkin haltija on todellisuudessa voinut panna tai voi aikoa panna tunnusmerkin erilaisiin tavaroihin?
            
         
      (1)  EUVL 2015, L 341, s. 21.